钦定古今图书集成/明伦汇编/官常典/第325卷 > 上古
## 钦定古今图书集成/明伦汇编/官常典/第325卷 > 上古

### 太昊伏羲氏始立秋官

按《外纪》：太昊时有龙马负图出于河之瑞，因而名官，
始以龙纪，号曰龙师。命五官秋官为白龙氏。

### 炎帝神农氏号秋官为西火

按《外纪》：“神农氏因火德王，故以火纪，官为火帝，秋官
为西火。”

### 黄帝有熊氏以云纪官秋官为白云而命后土为李按史记五帝本纪不载按外纪帝初受命适有云

瑞之应，仍以云名官，号为云师。　应劭曰：“秋官为白
云。”　又黄帝得六相而天地治，神明至，后土，辨乎北
方，故为李。

〈注〉释义曰：李，古官，即大理之职也。《管子》曰：“黄帝得后土，辨于四方，使为李。”《春秋元命包》曰：“尧得皋陶，聘为大理。舜时为士师。”《韩诗外传》有晋文公使李离为大理。刘向《新序》：“楚平王以伍奢为大理。”大理之名，自古有矣。秦为廷尉，汉初因之，至景帝中元，更名大理，盖复古号也。

### 少昊金天氏设爽鸠氏为司寇

按《左传昭公十七年》：“秋，郯子来朝，公与之宴。昭子问
焉，曰：‘少皞氏鸟名官，何故也’？郯子曰：‘吾祖也，我知之。
昔者黄帝氏以云纪，故为云师而云名；炎帝氏以火
纪，故为火师而火名；共工氏以水纪，故为水师而水
名；大皞氏以龙纪，故为龙师而龙名。我高祖少皞摰
之立也，凤鸟适至，故纪于鸟，为鸟师而鸟名。凤鸟氏，
历正也；元鸟氏，司分者也；伯赵氏，司至者也；青鸟氏，
司启者也；丹鸟氏，司闭者也；祝鸠氏，司徒也；氏鸠氏，
司马也；鸣鸠氏，司空也；爽鸠氏，司寇也；鹘鸠氏，司事
也；五鸠，鸠民者也’。”

〈注〉爽鸠，鹰也，鸷，故为司寇，主盗贼。

### 颛顼高阳氏以秋官为金正

按《左传》“五行之官，金正曰蓐收。”少皞氏有四叔，曰重、
曰该、曰修、曰熙。该实能金，使为蓐收。

按：杜佑《通典》：“颛顼五官秋官金正曰蓐收。”